**Kúzlo dobrého jedla  
Prečo jedlo chutí?**

Na stole leží jeden tanier a na ňom jedlo.

Úžasne vonia, lebo ten, kto ho varil, dal doň všetku lásku.

Najskôr opražil cibuľku, vložil ochutené mäsko, zalial vodou a neskôr zahustil domácimi zemiačikmi. Teraz čaká. Leží a leží. Chladne a chladne. Nebolo už vôbec chutné, lebo bolo nachystané pre oneskoreného dedka. Ten mal prísť už na obed. Darmo ho babka zvolávala k stolu. Je jedna hodina poobede a dedka nikde. Naveľa, naveľa prišiel zo záhrady až o tretej, hladný ako vlk a hneď od dverí sa pýta: „Mám jedlo na stole?“ A starká mu na to: „Áno, máš! Leží smutne na stole už dve hodiny!“ Dedko začal jesť, ale aj keď bol hladný, akosi mu nechutilo. Pýta sa teda: „Žena moja, prečo mi ten môj obľúbený guláš dnes nechutí?“

Babka len dvihne obočie a smeje sa popod fúzy... Pardón! Popod nos. „Nie je na tom nič zvláštne! Ono dobre vie prečo!“ usúdi babka. Viete to aj vy? Možno niekto pochopil, možno nie... Pre tých, ktorí majú dlhé vedenie, vysvetlím: Lebo hoci bolo jedlo uvarené s láskou a pokojom v duši, ostal len chlad a hnev.

Moje odporúčanie je teda: Milí hladoši, nečakajte, kým vám jedlo a láska vychladne.

Meno a priezvisko žiaka: Jakub Veverka

Ročník: 5. ročník

Adresa školy: ZŠ s MŠ Sedlice, Sedlice 3, 082 43 Sedlice